@Santac: Din argumentation forudsætter efter min opfattelse, at der er noget at skrive om ham andet end at han bestrider et job. Har han ikke gjort sig kendt ved andet end at have jobbet, kan han nævnes i artiklen om Middelfart Sparekasse. I forhold til fodboldspillere, skuespillere og el-bassister er der den forskel, at sidstnævnte optræder for personer, der rent faktisk betaler penge for at se dem optræde med det de kan. Der er næppe mange, der betaler for at se Baltser sidde på sit kontor. Det er ikke det samme som, at Baltser ikke arbejder hårdt eller at han ikke har et vigtigt og ansvarsfuldt job, men blot, at han tilsyneladende ikke på samme måde har gjort sig kendt i bredere kredse. Fodboldspillere i 2. div. med få minutter på banen er normalt ikke notable. () 10. apr 2013, 16:01 (CEST)
Uden at kende den specifikke situation plejer bank og sparekassedirektører at være velkendte i det område hvor banken/sparekassen har sin base. Angående fodboldspillere må det så være en fejl at fx disse ikke er markeret med notabilitet: Nick Svendsen, Marc Pedersen (fodboldspiller, født 1991), Frank Winding, Tobias Rocatis bare for at tage spillere fra klubberne først på listen (selv om der står 1. division i artiklerne spiller Blokhus pt i 2. division). Ifølge dette link fra wp:notabilitet, som med tekstens egne ord, kan bruges som en pegepind på dette område er divisionsspillere automatisk notable: og dermed er de nævnte spillere også automatisk notable, selv om i hvert fald den ene kun er noteret for 2 kampe, mens resten af artiklerne er lidt uklare mht hvor mange kampe spillerne har spillet. -- () 16. apr 2013, 06:39 (CEST)
Det vil nok føre for vidt at diskutere fodboldspilleres notabilitet i denne slettediskussion, men spillernes notabilitet har været drøftet detaljeret siden den 5 år gamle diskussion du linker til, se den sidste tråd hér. Det er lidt rodet, at vi ikke én gang for alle har fået endeligt konkluderet på fodboldspilerne, men det er min opfattelse, at snittet ligger nogenlunde i overensstemmelse med den seneste diskussion. Men lad os holde os til Martin Baltser her. () 16. apr 2013, 17:08 (CEST)
